text.text: . يضاف السكر للماء المغلي ويحرك حتى يذوب.. يقطع الزنجبيل بقشره إلى 8 قطع بشكل طولي ويوضع في ترمس خاص بالمشروبات الساخنة.. يضاف الماء المغلي ويغلق الترمس بشكل محكم ويترك لحوالي 20 دقيقة حتى يتم استخلاص النكهة ويقدم دافئ وهذا هو الزنجبيل السادة .. أما بالنسبة للزنجبيل بالنعناع أو الزعفران أو عصير الليمون يضاف في الترمس أحد هذه النكهات مع قطع الزنجبيل ثم يصب الماء الغلي مع السكر ويترك لفترة ثم يقدم . . بالنسبة لي أفضل الزنجبيل بالنعناع .
text.text_idx: #000005
text.text: سلم ايديكي , ما جربت النعناع و عندي كل المقادير , بكرة الصبح رح اشربه و ببقى بخبرك
text.text_idx: #000010
text.text: بالنسبة للشاي بالزنجبيل الجالية الهندية عندنا بيعملوه بس بالجاف , أما بالتفاح مش مجربته وأكيد رح جربه قريبا
text.text_idx: #000013
text.text: مرحباكارميلا ..
  بالنعنع الجاف كثير طيب . بس كمان لاتفوتي الطازج أول مايتوفر عندك
text.text_idx: #000019
text.text: والزنجبيل عادة بيضل فترة طويلة جدا بالبراد محافظ على شكله ونكهته
text.text_idx: #000020
text.text: أهلين لارا .. أهم شيء في الشاي الأخضر أو الزنجبيل إنه ماينغلى أبدا على النار .. وكمان بعد ماتعمليه 20 دقيقة كافيةولا بيعمل طعم مر وحرقة مثل ما قلتي
text.text_idx: #000022
text.text: والشيء الثالث لاتكثري كمية الزنجبيل إنتي جربي بالمقدار إلي أنا حطيته في حال ماعجبك قللي منه وكله حسب الذوق
text.text_idx: #000023
text.text: وعلى فكرة أنا بقطعه لقطع بالسكين وفيه ناس بيبشروه أو بيدقوه في الهاون وهالطريقة بحس إنها بتخلي الزنجبيل طعمه مركز وقوي أكثر بس سبحان الله كل شخص وحسب الطعمه إلي متعود عليها
text.text_idx: #000024
text.text: الله يسلم ايديك لارا ما في انفع من الزنجبيل للمناعة انا هنا عندكم بالسعودية تعودت اشربه مع الشاي الاخضر وكتير بحبه هلق بالنسبة للانواع التانية رح جربها ان شاء الله لان الزنجبيل ما بينقطع عندي ولله الحمد وبالنسبة للاخت التي حدث لديها حرقة من الشاي مع الزنجبيل اقول لا تكثري من الزنجبيل ضعي مقدار قليل منه مع الشاي بتخف اللذعة وشكرا للجميع
text.text_idx: #000026
text.text: يعطيكي ألف عافية أختي لارا عالوصفة اللي أجت بوقتها مع تبدلات الطقس و تقلباته اكيد الزنجبيل رح يكون وقاية إن لم يكن علاج للرشح و إلتهاب الحلق و كمان شكر للأخت فرح على وصفتهاالمفيدة واللي رح حاول عود ولادي عليها و إن شاء الله يقبلوه
  بس كمان في شكر كبير لمنى الغالية على وصفة أخدتها منها و كانت وصفة بألب وصفة ويمكن من غير ما تعرف الست منى .. كلامي مو مفهوم؟؟؟
text.text_idx: #000028
text.text: ارجعوا حبيباتي لوصفة بونبون الزنجبيل لمنى هالوصفة عبارة عن وصفتين بوقت واحد لأني مو بس استفدت من حبات البون بون اللي طلعت بتاخد العقل لأ و كمان استفدت من الشراب اللي حضرت فيه البون بون رااااائع حطيت عليه ماء مثلج وثلج مبروش و حضرته متل ما منحضر أي شراب مركز و النتيجة رهيييييبة يا صبايا جربوه ما بتندمو منعش مفيد لذيذ و ببل الألب يا ريت الست منى تقرا كلامي هاد و تعطيني رأيها باللي جربتو و للكل مني أحلى سلام
text.text_idx: #000029
text.text: يسلمو هالايدين لارا انا كمان بحب شراب الزنجبيل والشتا الماضي كنت اشربه كتير مع هيل وبابونج وقرفة واذا فيه نعنع وميرمية قطعة صغيرة من كل وحدة بطلع مممممم 8)
  انا زيك ما بغلي شي وكله بحطه بتيرمس وبسكره بس يخرط ويصير لونه متل اللي عندك في الصورة :roll
  الزنجبيل بستخدمه طازة لكل شي تقريبا ودايما موجود في الفريزر وطريقتي بقشره وبقطع حلقات سميكة شوي وبحطهم باكياس التفريز وكل ما بحتاج باخد شوي منهم وبرجع الباقي على طوووول للفريزر :zzz
  سامحوني عالاطالة بس زي ما حكت فرح كتيييير مفيد في الشتا وبدفي الجسم وبشفي التهاب الحلق والرشح بشكل عجيييييييب :zzz
text.text_idx: #000030
text.text: الله يسلمك ويعافيك وشكرا للإضافة وأكيد حطيناها في الحسبان , وفكرة المشروب المثلج جدا رائعة
text.text_idx: #000037
text.text: الف الف صحة و هنا على قلبك و على فكرة من وقت ما مواضيع لارا عن الزنجبيل و انا كل يوم عم اشربه مرتين على الاقل , يمممم , عم حبه اكتر من القهوة و اكيد افيد
text.text_idx: #000042
text.text: الله يجزيكي الخيراختنا لارا فعلا هلئ صايرة عبشرب الزنجبيل مع الشاي الاخضر مقبول كتير واكيد نافع والشكر اولا واخيرا لاختنا منى العسل سلامي لكل الاخوات المشاركات
text.text_idx: #000044
text.text: سلامات وشكراً على الوصفه، كنت عام دور على طريقة أعمل فيها شاي من الزنجبيل وهلق لقيتا. أنا بستعمل الزنجبيل المبشور كل ما بد قلي دجاج. بيعطي نكهة كتير طيبه ، ولو ينزاد مع ثوم وزيت زيتون، يا عيني (ولادي بيجو بس على ريحة الزنجبيل والزيت وبشموه متل القطط). والحمدالله عم لاقي زنجبيل مطحون طازة بمرطبانات بالسوبرماركت الباكستاني والهندي، وبضل بالبراد أكتر من شهر. اسفه على الرد الطويل، بس الزنجبيل بلش ياخد حقه بمطبخي. شكراً مرة تانيه.
text.text_idx: #000047
text.text: يسلمو أيديكي على هالوصفة بس بحب ضيف شغلة من بعد إنك انه ممكن الأستعاضة عن السكر بملعقة عسل أول شي بتزيد القيمة الغذائية وكمان بتنقص السعرات الحرارية والأهم انه استغنينا عن السكر الضار بالصحة
text.text_idx: #000048